જામનગર : જામનગરની સરકારી હોસ્પિટલના ૪પ ડોકટરોની બદલીઓ કરી નાંખવામાં આવતા શહેર તથા જિલ્લામાંથી ભારે લોકરોષ ફેલાયેલો છે અને અનેક રજૂઆતો કરવા છતાં કોઈ પગલા લેવામાં ન આવતા, જામનગર-૭૮-વિધાનસભાના ધારાસભ્ય ધર્મેન્દ્રસિંહ જાડેજા (હકુભાએ હવે ડોકટરોની બદલીના પ્રશ્ને ફાઈટ ટુ ફિનિશ કરવાનો મક્કમ નિર્ધાર કર્યો છે અને શહેરના તમામ લોકોને સાથે જોડવા આવતીકાલ શુક્રવારથી ઝોન વાઈઝ મહાસભા યોજવાનું નક્કી કર્યુ છે જેમાં ઉપસ્થિત રહેનારા સેંકડો લોકો પાસેથી મત મંતવ્ય મેળવ્યા બાદ તબીબોની બદલીના પ્રશ્ને આર-પારની લડતનો નિર્ણય લેવામાં આવશે.